A BIZOTTSÁG HATÁROZATA
(2005. november 18.)
a 2000/609/EK határozatnak a laposmellű futómadarak friss húsának Ausztráliából és Uruguayból származó behozatala tekintetében történő módosításáról
(az értesítés a C(2005) 4408. számú dokumentummal történt)
(EGT vonatkozású szöveg)
(2005/804/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a friss baromfihús Közösségen belüli kereskedelmének és harmadik országokból történő behozatalának állat-egészségügyi feltételeiről szóló, 1991. június 26-i 91/494/EGK tanácsi irányelvre (1) és különösen annak 9. cikke (1) bekezdésére, 11. cikke (1) bekezdésére, 12. cikkére, 14. cikke (1) bekezdésére és a 14a. cikkére,
a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelv (2) és különösen annak 10. cikke
mivel:
(1)
A tagállamok által friss baromfihús behozatalára feljogosított harmadik országok jegyzékének megállapításáról szóló, 1994. február 16-i bizottsági határozat (3) jegyzékében Uruguay is szerepel.
(2)
A tenyésztett laposmellű futómadarak húsának behozatalára vonatkozó állat-egészségügyi és közegészségügyi feltételek és a szükséges állatorvosi bizonyítványok meghatározásáról, valamint a tagállamok által friss baromfihús behozatalára feljogosított harmadik országok jegyzékének megállapításáról szóló 94/85/EK határozat módosításáról szóló, 2000. szeptember 29-i 2000/609/EK bizottsági határozat (4) előírja, hogy a tenyésztett laposmellű futómadarak friss húsának behozatalát a tagállamok kizárólag a 2000/609/EK határozat I. mellékletében felsorolt harmadik országokból vagy azok részeiből engedélyezik, bizonyos feltételek megléte esetén. Uruguay jelenleg nem szerepel e határozat mellékletének felsorolásában.
(3)
A Bizottság 2004. októberi kiküldetését követően, valamint Uruguay által további nyomon követések és garanciák alapján, az állat-egészségügyi és közegészségügyi helyzet a szóban forgó országban jelenleg kielégítő, ennek megfelelően Uruguayt a 2000/609/EK határozat I. mellékletében szereplő engedéllyel rendelkező harmadik országok jegyzékébe felveszik.
(4)
Tekintetbe véve Uruguay állat-egészségügyi helyzetét a Newcastle-betegségre vonatkozóan, a 2000/609/EK határozat II. mellékletének 2. részében előírtak szerint, az Uruguayból származó tenyésztett laposmellű futómadár friss húsának behozatalakor az „A” minta szerinti állat-egészségügyi igazolást kell mellékelni.
(5)
A 2004/118/EK határozattal módosított 2000/609/EK határozat tévesen előírja, hogy a 2000/609/EK határozat II. melléklete 2. részének megfelelően, az Ausztráliából származó tenyésztett laposmellű futómadár friss húsának behozatalakor az „A” minta szerinti állat-egészségügyi igazolást kell mellékelni, noha a szóban forgó mellékletben meghatározott „B” minta szerinti állat-egészségügyi igazolást kell mellékelni. Ezért e tévedést helyesbíteni kell.
(6)
A 2000/609/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2000/609/EK határozat I. melléklete helyébe az e határozat mellékletében szereplő szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2005. november 18-án.